Soka kwa ajili ya Urafiki ni mpango wa kila mwaka wa watoto wa kimataifa unaotekelezwa na PJSC Gazprom. Lengo la programu ni kukuza maadili ya vijana na kuwa na shauku ya kujenga afya kupitia soka. Katika mfumo wa programu hii, wachezaji wa mpira wa miguu wenye umri wa miaka 12 kutoka nchi mbalimbali hushiriki katika jukwaa la watoto la kimataifa, Kombe la Dunia katika "Soka kwa ajili ya Urafiki", Siku ya Kimataifa ya Soka na Urafiki. Programu inawezeshwa na FIFA, UEFA, UN, Kamati za Olimpiki na Paralympic, serikali na vyama vya soka vya nchi mbalimbali, Wafadhili wa Kimataifa, taasis  za umma, vilabu vya soka vinavyoongoza ulimwenguni. Mratibu wa kimataifa wa programu hii ni Shirika la mawasiliano la AGT (Urusi). Jukwaa la kwanza la kimataifa la Soka kwa ajili ya Urafiki la watoto lilifanyika tarehe 25 Mei 2013, huko London. Watoto 670 kutoka nchi 8 walishiriki: kutoka Bulgaria, Uingereza, Hungaria, Ujerumani, Ugiriki, Urusi, Serbia na Slovenia. Urusi iliwakilishwa na timu 11 za mpira wa miguu kutoka majiji 11 ambayo yataandaa mechi za Kombe la Dunia la FIFA mwaka 2018.